CELEX: 32020D0790
Language: lt
Date: 1591660800000
Title: Tarybos sprendimas (ES) 2020/790 2020 m. birželio 9 d. dėl pozicijos, kurios turi būti laikomasi Europos Sąjungos vardu Jungtiniame komitete ir Prekybos ir investicijų pakomitetyje, įsteigtuose Europos Sąjungos bei jos valstybių narių ir Mongolijos pagrindų susitarimu dėl partnerystės ir bendradarbiavimo, dėl sprendimų dėl Jungtinio komiteto darbo tvarkos taisyklių ir Prekybos ir investicijų pakomitečio darbo tvarkos taisyklių priėmimo

17.6.2020   
               
               
                  LT
               
               
                  Europos Sąjungos oficialusis leidinys
               
               
                  L 193/5
               
            
         TARYBOS SPRENDIMAS (ES) 2020/790
         2020 m. birželio 9 d.
         dėl pozicijos, kurios turi būti laikomasi Europos Sąjungos vardu Jungtiniame komitete ir Prekybos ir investicijų pakomitetyje, įsteigtuose Europos Sąjungos bei jos valstybių narių ir Mongolijos pagrindų susitarimu dėl partnerystės ir bendradarbiavimo, dėl sprendimų dėl Jungtinio komiteto darbo tvarkos taisyklių ir Prekybos ir investicijų pakomitečio darbo tvarkos taisyklių priėmimo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 207 ir 209 straipsnį kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     2017 m. lapkričio 1 d. įsigaliojo Europos Sąjungos bei jos valstybių narių ir Mongolijos pagrindų susitarimas dėl partnerystės ir bendradarbiavimo (toliau – Susitarimas);
                  
               
                     (2)
                  
                  
                     Susitarimo 56 straipsnio 1 dalimi įsteigtas Jungtinis komitetas (toliau – Jungtinis komitetas) Susitarimo (1) tinkamam veikimui ir įgyvendinimui užtikrinti;
                  
               
                     (3)
                  
                  
                     Susitarimo 56 straipsnio 6 dalyje nustatyta, kad Jungtinis komitetas turi priimti savo darbo tvarkos taisykles, o Susitarimo 56 straipsnio 4 dalyje nustatyta, kad jis gali steigti specializuotas darbo grupes, kurios padėtų atlikti jo užduotis;
                  
               
                     (4)
                  
                  
                     Susitarimo 28 straipsnio 1 dalimi įsteigtas Prekybos ir investicijų pakomitetis;
                  
               
                     (5)
                  
                  
                     Susitarimo 28 straipsnio 3 dalyje nustatyta, kad Prekybos ir investicijų pakomitetis nustato savo darbo tvarkos taisykles;
                  
               
                     (6)
                  
                  
                     siekiant užtikrinti veiksmingą Susitarimo įgyvendinimą, Jungtinio komiteto ir Prekybos ir investicijų pakomitečio darbo tvarkos taisyklės turėtų būti priimtos kuo greičiau;
                  
               
                     (7)
                  
                  
                     tikslinga nustatyti poziciją, kurios turi būti laikomasi Sąjungos vardu Jungtiniame komitete ir Prekybos ir investicijų pakomitetyje;
                  
               
                     (8)
                  
                  
                     todėl Sąjungos pozicija Jungtiniame komitete ir Prekybos ir investicijų pakomitetyje turėtų būti grindžiama Jungtinio komiteto ir Prekybos ir investicijų pakomitečio sprendimų projektais,
                  
               PRIĖMĖ ŠĮ SPRENDIMĄ:
         
            1 straipsnis
            
               1.   Pozicija, kurios turi būti laikomasi Sąjungos vardu Jungtiniame komitete, įsteigtame Europos Sąjungos bei jos valstybių narių ir Mongolijos pagrindų susitarimu dėl partnerystės ir bendradarbiavimo (toliau – Susitarimas), grindžiama Jungtinio komiteto sprendimo projektu (2).
            
            
               2.   Pozicija, kurios turi būti laikomasi Sąjungos vardu Susitarimu įsteigtame Prekybos ir investicijų pakomitetyje, grindžiama Prekybos ir investicijų pakomitečio sprendimo projektu (2).
            
         
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2020 m. birželio 9 d.
            
               
                  Tarybos vardu
               
               
                  Pirmininkė
               
               A. METELKO-ZGOMBIĆ
            
         
         
            (1)  OL L 326, 2017 12 9, p. 7.
         
            (2)  Žr. dokumentą ST 6856/20 http://register.consilium.europa.eu.